XALQARO ShARTNOMANI TASDIQLASh TO‘G‘RISIDA

1. O‘zbekiston Respublikasi Hukumati bilan Singapur Respublikasi Hukumati o‘rtasida 2008-yil 24-iyul kuni Singapur shahrida imzolangan ikki tomonlama soliqqa tortishga yo‘l qo‘ymaslik hamda daromad solig‘i to‘lashdan bo‘yin tovlashning oldini olish haqidagi Bitim tasdiqlansin.
 2. O‘zbekiston Respublikasi Tashqi ishlar vazirligi O‘zbekiston Respublikasi mazkur xalqaro shartnoma kuchga kirishi uchun zarur bo‘lgan ichki davlat tartib-qoidalarini bajargani to‘g‘risida tegishli bildirishnoma yo‘llasin.
 3. O‘zbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin O‘zbekiston Respublikasining majburiyatlari bajarilishi ustidan belgilangan tartibda nazoratni ta’minlasinlar.
 4. Mazkur qarorning ijrosini nazorat qilish O‘zbekiston Respublikasi Bosh vaziri Sh.M. Mirziyoyev zimmasiga yuklansin.